Diari Oficial de la Generalitat Valenciana


Sumari del DOGV 5687, del 24-01-2008 (2008/653)

RESOLUCIÓ de 18 de gener de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre el Centre Nacional d'Informació Geogràfica i la Generalitat per al desenvolupament del Sistema d'Informació sobre Ocupació del Sòl a Espanya (SIOSE).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5687

Data del DOGV
:   24-01-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/653


Data del document
:   18-01-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Medi Ambient, Aigua, Urbanisme i Vivenda
    * geografia
    * base de dades
    * cooperació administrativa
    * administració central

RESOLUCIÓ de 18 de gener de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre el Centre Nacional d'Informació Geogràfica i la Generalitat per al desenvolupament del Sistema d'Informació sobre Ocupació del Sòl a Espanya (SIOSE). [2008/653]  
El Centre Nacional d'Informació Geogràfica i la Generalitat han subscrit, després de la tramitació prèvia reglamentària, el 27 de novembre de 2007, el conveni de col·laboració per al desenvolupament del Sistema d'Informació sobre Ocupació del Sòl a Espanya (SIOSE).  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 0003/2008, i que figura com a annex d'esta resolució.  
Valencia, 18 de gener de 2008.- El director general de Relacions amb les Corts i Secretariat del Consell: Ángel Mompó Romero.  
Conveni de col·laboració entre el Centre Nacional d'Informació Geogràfica i la Generalitat de la Comunitat Valenciana, mitjançant la conselleria de Medi Ambient, Aigua, Urbanisme i Habitatge, per al desenvolupament del Sistema d'Informació Sobre Ocupació del Sòl a Espanya (SIOSE)  
València, 27 de novembre de 2007  
Reunits  
D'una part, el conseller de Medi Ambient, Aigua, Urbanisme i Habitatge de la Generalitat, José Ramón García Antón, d'acord amb el Decret 8/2007, de 28 de juny, del president de la Generalitat, en representació d'aquesta, i expressament facultat per a aquest acte per Acord del Consell de data 23 novembre 2007  
I d'una altra, Alberto Sereno Álvarez, president del Centre Nacional d'Informació Geogràfica (CNIG), organisme autònom adscrit al Ministeri de Foment, per raó del que estableix el Reial decret 1243/1990 (BOE del 17.10.1990) i del seu nomenament com a director general de l'Institut Geogràfic Nacional pel Reial decret 1010/2002, de 27 de setembre (BOE núm. 233. 28.09.2002), i d'acord amb el que disposa l'Ordre de 19 d'octubre de 2004 de la ministra de Foment (BOE núm. 265, 03.11.2004), per la qual es delega el director general de l'IGN per a determinades competències, en nom i representació de l'administració general de l'Estat.  
Ambdues parts es reconeixen mútuament, en la qualitat amb què cadascun intervé, la capacitat legal necessària per a subscriure aquest conveni, i a aquest efecte,  
Exposen  
1. La Llei 7/1986, de 24 de gener, d'ordenació de la cartografia, estableix que és competència de l'administració de l'Estat, mitjançant l'Institut Geogràfic Nacional, d'ara en avant IGN, del Ministeri de Foment:  
- L'establiment i el manteniment de les xarxes nacionals geodèsica i d'anivellació.  
- La formació i conservació de les sèries cartogràfiques a escala 1/25.000 i 1/50.000, que constitueixen el Mapa Topogràfic Nacional.  
- La formulació de sèries cartogràfiques a altres escales d'àmbit nacional que en el seu moment foren aprovades reglamentàriament.  
Així mateix, aquesta llei preveu que, per a l'exercici d'aquestes competències, puguen subscriure's acords de cooperació entre els distints òrgans de les administracions públiques.  
D'altra banda, la Llei 37/1988, de 28 de desembre, de pressupostos generals de l'Estat per a 1989, va crear el Centre Nacional d'Informació Geogràfica (CNIG) com a organisme autònom adscrit al Ministeri de Foment, mitjançant l'Institut Geogràfic Nacional, assignant-li la finalitat de produir, desenvolupar i distribuir els treballs i les publicacions de caràcter geogràfic que demane la societat, incloent la comercialització dels que realitza l'IGN en execució de les funcions que li estan atribuïdes legalment, l'elaboració de productes derivats i temàtics i la seua distribució nacional i internacional, sense perjudici de les possibles competències atribuïdes a altres organismes de l'administració en la producció i el manteniment de diversos productes cartogràfics, amb especial dedicació a la realització de projectes basats en tecnologies avançades, programes d'investigació i desenvolupament, i prestació d'assistència tècnica en l'àmbit de les ciències i tècniques geogràfiques.  
2. La conselleria de Medi Ambient, Aigua, Urbanisme i Habitatge de la Generalitat de la Comunitat Valenciana té encomanades entre les seues funcions les de direcció i execució de la política del Consell de la Generalitat en matèria d'ordenació i planificació del territori, medi ambient i gestió del sòl.  
3. El projecte SIOSE, emmarcat dins del Pla nacional d'observació del territori d'Espanya, té com a objectiu fonamental la creació d'un sistema d'informació sobre l'ocupació del sòl d'Espanya, en el qual estaran integrades les distintes bases de dades d'ocupació de sòl de l'administració general de l'Estat i de les diferents comunitats autònomes, satisfent així els requeriments dels distints organismes de les administracions espanyoles en matèria de coneixement de l'ocupació de sòl i de l'Agència Europea de Medi Ambient en l'actualització periòdica del Corine Land Cover, evitant d'aquesta manera les duplicitats de la informació amb la consegüent reducció de costos en la seua generació.  
4. El CNIG conjuntament amb les comunitats autònomes duran a terme, mitjançant convenis de col·laboració, la formació de la base de dades del projecte SIOSE, en el qual la direcció tècnica i el control final de qualitat a nivell nacional del projecte serà assumida per l'Institut Geogràfic Nacional, en qualitat de centre nacional de referència en ocupació del sòl, i corresponen a les comunitats autònomes les línies de producció, de control i de gestió en els corresponents territoris.  
5. La formació i l'actualització de bases de dades fiables i consistents sobre l'ocupació del sòl ofereix un gran interés no sols per a un gran nombre d'organismes de l'administració general d'Estat i dels governs de les comunitats autònomes sinó també per a les distintes organitzacions peticionàries de dades segons les directrius INSPIRE de la Unió Europea. Per això, escau, en el marc de la col·laboració interadministrativa prevista en la legislació vigent, coordinar el procés de producció d'aquestes bases, amb la finalitat d'obtenir un únic producte vàlid per a satisfer les necessitats de les dues administracions públiques, optimitzant d'aquesta manera la gestió i la despesa que comporta satisfer la demanda d'aquest tipus d'informació per la societat.   
Per l'anteriorment exposat, amb la persecució dels objectius de col·laborar en la formació de la base de dades d'ocupació del sòl, coordinar el procés de producció, optimitzar els recursos i compartir el dret de cessió i reproducció de la informació que resulte, de conformitat amb la legislació vigent, ambdues parts han considerat la conveniència d'establir aquests conveni de col·laboració d'acord amb les següents  
Clàusules  
Primera. Objecte  
L'objecte d'aquest conveni és la realització d'un sistema d'informació sobre ocupació del sòl a Espanya (SIOSE), a escala de referència 1:25.000, basat en un model de dades que incloga aspectes de cobertura i ús de sòl, tenint en compte la complexitat de la realitat física d'ocupació del territori amb un enfocament multidisciplinari i obert que comprén tot l'àmbit geogràfic de la Comunitat Valenciana.  
Segona. Direcció del projecte  
D'acord amb les especificacions de l'annex I, correspon a l'Institut Geogràfic Nacional, com a centre nacional de referència en ocupació del sòl, la direcció del projecte SIOSE, el qual comprendrà les funcions següents:   
- Gestió tècnica del projecte, coordinant el calendari d'activitats que s'ha de seguir i els canals de comunicació amb els diferents organismes de l'administració general de l'Estat (AGE) i de les comunitats autònomes.  
- Preparació dels termes de referència del projecte SIOSE.  
- Configuració i coordinació dels grups de treball temàtics.  
- Redacció de les normes metodològiques per a la realització de la base de dades, d'acord amb les especificacions establides pels distints grups de treball temàtics i de l'equip tècnic nacional.   
- Informació periòdica de l'estat del projecte a les institucions participants.   
- Control final de qualitat i avaluació de la base de dades, d'acord amb les especificacions establides per l'equip tècnic nacional.  
- Obtenció dels productes finals d'àmbit nacional del SIOSE, harmonitzant i integrant la base de dades a partir de les formades per a cadascuna de les comunitats autònomes.   
- Intercanvi de dades entre l'AGE i les comunitats autònomes.  
- Establiment de metadades d'àmbit nacional, mitjançant la integració de les corresponents metadades de les comunitats autònomes.  
- Foment del diàleg, intercanvi de propostes i solucions.  
Tercera. Obligacions de la Comunitat Autònoma  
1. Correspon a la Comunitat Valenciana la interpretació, captura, edició i validació de dades en matèria d'ocupació del sòl relatius al seu territori, conforme al pla de treball establit per la Comissió de Seguiment. La conselleria de Medi Ambient, Aigua, Urbanisme i Habitatge lliurarà a l'IGN/CNIG una còpia digital dels resultats obtinguts, en el suport i amb el format que determine la comissió de seguiment a què es refereix la clàusula setena.  
2. La conselleria de Medi Ambient, Aigua, Urbanisme i Habitatge designarà un director/coordinador dels treballs que es desenvolupen dins de l'àmbit d'aquest conveni de col·laboració, el qual tindrà les comeses següents:  
- Gestió del projecte en el nivell de producció i control en l'àmbit autonòmic, d'acord amb les directrius de l'IGN/CNIG i de l'equip tècnic nacional.  
- Organització dels processos de fotointerpretació, captura i edició de dades corresponents a les cobertures i usos de sòl i validació de la base de dades de la Comunitat Autònoma.  
- Participació en la coordinació amb les comunitats autònomes limítrofes pel que fa a la base de dades resultant en aquells casos en què siga necessari una vegada realitzada la integració de dades per l'IGN/CNIG, i d'acord amb les directrius de l'equip tècnic nacional.  
- Participació en les reunions del SIOSE.  
Quarta. Obligacions del Ministeri de Foment  
1. L'IGN/CNIG rebrà la informació elaborada per la conselleria de Medi Ambient, Aigua, Urbanisme i Habitatge i la validarà mitjançant el control de qualitat que establisca, remetent per escrit, si és el cas, els comentaris i les correccions que a aquest efecte propose perquè la conselleria de Medi Ambient, Aigua, Urbanisme i Habitatge procedisca els rectifique.   
2. L'IGN/CNIG integrarà en la base de dades del Sistema d'Informació d'Ocupació del Sòl a Espanya:  
a) La informació proporcionada per la Comunitat Autònoma, una vegada haja sigut degudament validada.   
b) Les imatges del satèl·lit Landsat 5 i les imatges ortorectificades corresponents a les imatges del satèl·lit Spot Pancromàtic i Multiespectral, de l'any 2005, subministrades conjuntament pels ministeris de Foment (IGN) i Medi Ambient.   
Cinquena. Finançament del conveni  
1. La despesa derivada de l'execució d'aquest conveni serà, com a màxim, de 569.690 euros, dels quals el seixanta-sis per cent serà aportat per l'IGN/CNIG i el restant trenta-quatre per cent correspondrà a la conselleria de Medi Ambient, Aigua, Urbanisme i Habitatge.  
2. La despesa màxima total fixat en l'apartat anterior es distribuirà entre les anualitats 2007-2009 de la manera següent:  
2007 2008 2009 Total  
CNIG 275.000,00- 75.000,00- 25.995,00- 375.995,00-  
conselleria 59.000,00- 75.000,00- 59.695,00- 193.695,00-  
TOTAL 334.000,00- 150.000,00- 85.690,00- 569.690,00-  
3. El CNIG pagarà a la conselleria de Medi Ambient, Aigua, Urbanisme i Habitatge les quantitats compromeses a càrrec del concepte pressupostari 64.231.979M.744 dels pressupostos generals de l'Estat. Aquestes quantitats es pagaran anualment, d'acord amb les regles següents:  
- La primera proposta de pagament, per la quantia total prevista per a l'anualitat de 2007, s'alliberarà en els tres primers mesos des de la firma d'aquest conveni.   
- En els successius exercicis, la proposta de pagament s'alliberarà durant el primer trimestre de cada exercici, segons el que s'ha previst per a l'anualitat corresponent; a excepció de l'última anualitat que s'alliberarà una vegada lliurats i validats la totalitat dels treballs, i la seua quantia serà la diferència entre el 66% del cost efectiu dels treballs finalitzats i la suma de les quantitats aportades pel CNIG en exercicis anteriors.  
- En el cas que la quantia de l'última anualitat resulte negativa, la Comunitat Autònoma reintegrarà al CNIG aquesta quantitat.  
- En cap cas, la totalitat de les quantitats pagades pel CNIG podran superar la despesa màxima de 375.995,00- prevista.   
4. Les aportacions compromeses per la conselleria de Medi Ambient, Aigua, Urbanisme i Habitatge s'imputaran a l'aplicació econòmica 18.57.80.733.39.5 dels pressupostos de la Generalitat.  
Sisena. Accés a la informació  
D'acord amb els termes previstos en l'annex II, cadascuna de les parts podrà distribuir, en forma convencional o per Internet, o comercialitzar, per ells mateixos o mitjançant tercers, la informació i els productes resultants de la realització d'aquest conveni, tant digitalment com en paper, ja siga directament o com a productes derivats dels originals.  
Les dades elaborades com a resultat d'aquest conveni tindran caràcter provisional fins que per mutu acord de les parts es declaren definitius. Cap de les parts podrà publicar, distribuir o comercialitzar cap tipus d'informació directa o derivada d'aquests mentre les dades no siguen declarades definitives. Una vegada fet això, les dades es podran distribuir i comercialitzar segons el que disposa el paràgraf anterior.  
Setena. Comissió de seguiment  
1. Es constitueix una Comissió de Seguiment de l'execució del conveni integrada per tres representants de cadascuna de les parts. D'acord amb el que preveu l'article 27 de la Llei 6/1997, d'organització i funcionament de l'administració general de l'Estat, la Comissió haurà d'incloure un representant del delegat de Govern a la Comunitat Autònoma, el qual serà un dels tres representants del Ministeri de Foment.  
2. Aquesta Comissió de Seguiment s'encarregarà de:  
- Dirimir els conflictes o controvèrsies que puguen sorgir en l'ús de l'execució, aplicació o interpretació d'aquest conveni.  
- Establir el pla de treball anual, d'acord amb els plans de treball de les dues parts firmants del conveni.  
- Fixar la despesa anual efectiva que hauran d'assumir les parts firmants del conveni.  
- Redactar informes de la realització del conveni dirigits a les parts firmants d'aquest.  
- Seguir l'evolució de les tecnologies, tècniques i mètodes d'aplicació a l'execució del conveni, i proposar a les parts les modificacions en les especificacions que aquesta evolució aconselle.  
Vuitena. Vigència del conveni  
Aquest conveni tindrà vigència fins al 31 de desembre de 2009.   
Novena. Rescissió i resolució del conveni  
Serà causa de rescissió d'aquest conveni l'incompliment d'alguna de les seues clàusules. Per a això, serà necessària la denúncia per una de les parts, amb la qual cosa s'obrirà un termini d'un mes perquè l'altra part puga formular la seua rèplica i, a continuació, un altre termini idèntic per a adoptar la decisió definitiva. L'acord que reflectisca l'esmentada decisió, en el cas que implique rescissió, haurà de preveure les condicions i terminis de resolució, no havent de produir perjudici econòmic per a cap de les parts.  
Deu. Jurisdicció  
Segons disposa expressament l'article 3.2 del Text refós de la llei de contractes de les administracions públiques, aprovat per Reial decret legislatiu 2/2000, de 16 de juny, s'aplicaran els principis de la Llei de contractes de les administracions públiques a la resolució dels dubtes i llacunes que puga plantejar el compliment d'aquest conveni.  
Les qüestions litigioses que puguen sorgir en la interpretació o incompliment de les obligacions que es deriven d'aquest conveni, i que no hagen pogut ser dirimides per la Comissió de Seguiment creada a aquest efecte, es resoldran mitjançant la jurisdicció contenciosa administrativa en la manera regulada per la llei de l'esmentada jurisdicció.  
I en prova de conformitat amb l'anteriorment exposat, subscriuen aquest conveni de col·laboració els reunits, en triple versió exemplar, en el lloc i la data dalt indicats.  
El conseller de Medi Ambient, Aigua, Urbanisme i Habitatge. José Ramón García Antón  
El presidente del CNIG. Alberto Sereno Álvarez  
Annex I  
 Especificacions tècniques  
Índex  
1. Generalitats   
1.1 Objecte   
1.2 Cobertura geogràfica   
2. Principis bàsics   
2.1 Unitat de treball   
2.2 Sistema geodèsic de referència.   
2.3 Sistema cartogràfic de representació   
2.4 Fus UTM que s'ha d'emprar   
2.5 Definició de la unitat espacial i la unitat espacial mínima   
2.6 Escala de referència   
2.7 Model de dades   
3. Descripció de tasques   
3.1 Tasques preliminars   
3.1.1 Recopilació de les dades necessàries   
6.9.2.2 Imatges de satèl·lit   
9.3.8.2 Ortofotos   
7.3.5.4 Informació temàtica   
3.6.9.3 Informació auxiliar   
3.1.2 Selecció de l'eina i de l'equip de treball   
3.2 Generació de la base de dades SIOSE   
3.2.1 Fase 1: Digitalització d'informació de referència   
3.2.2 Fase 2: Digitalització de la resta de polígons   
3.2.3 Fase 3: Assignació de cobertures i atributs   
3.2.4 Fase 4: Comprovació en camp de la fotointerpretació i resolució de dubtes   
3.2.5 Fase 5: Casat de fulls 1:25.000   
3.2.6 Fase 6: Control de qualitat autonòmic   
3.3 Metadades   
4. Productes que s'han de lliurar   
1. Generalitats  
1.1. Objecte  
L'objecte d'aquest document és descriure les especificacions tècniques per a la generació de les bases de dades d'ocupació del sòl per part de les comunitats autònomes per al projecte SIOSE.  
1.2. Cobertura geogràfica  
L'àrea d'interés d'aquest projecte és el territori de cada comunitat autònoma segons la delimitació geogràfica que serà lliurada als equips autonòmics per la Direcció Tècnica Nacional.  
2. Principis bàsics  
2.1. Unitat de treball  
La unitat de treball per al projecte SIOSE serà el full 1:25.000 segons la distribució que serà lliurada per la Direcció Tècnica Nacional als equips autonòmics.  
2.2. Sistema geodèsic de referència  
Per a la creació de la base de dades SIOSE s'emprarà el sistema geodèsic ETRS89, segons les recomanacions dictades pel Consell Superior Geogràfic, atenent als requisits determinats per la Directiva europea INSPIRE.  
2.3. Sistema cartogràfic de representació  
El sistema de representació cartogràfica serà l'oficial: la projecció conforme Universal Transversa de Mercator (UTM) establida com reglamentària pel Decret 2303/1970, referida al fus corresponent a cada zona.  
2.4. Fus UTM que s'ha d'emprar  
Cada full 1:25.000 es realitzarà en el fus que li corresponga (28, 29, 30 o 31). Quan un full estiga comprés entre dos fusos es lliurarà en els dos. El producte final autonòmic es lliurarà en el fus a què corresponga majoritàriament el territori de cada comunitat autònoma. Si la comunitat autònoma esta compresa entre dos fusos, es lliurarà en els dos.  
2.5. Definició de la unitat espacial i unitat espacial mínima  
La unitat espacial serà un polígon que tindrà les següents característiques:  
- S'haurà de correspondre amb una àrea la cobertura de la qual pot ser considerada com homogènia (cultius, aigua, matoll, etc.) o una combinació d'aquestes cobertures homogènies, les quals, en les seues variacions, representen estructures característiques d'ocupació del sòl.  
- Haurà de representar una superfície de terreny amb significació a l'escala de referència.  
- Haurà de ser clarament distingible de les unitats que l'envolten.  
- La seua estructura en termes d'ocupació del sòl haurà de ser suficientment estable com per a servir d'unitat per a la captura d'informació més precisa.  
Tenint açò en consideració, s'han fixat les següents unitats espacials mínimes que s'han de representar, segons el que representen:  
- Superfícies artificials i làmines d'aigua: 1 ha   
- Cultius: 2 ha  
- Aiguamolls, platges, vegetació de ribera: 0,5 ha  
- Resta d'àrees de vegetació natural: 2 ha  
2.6. Escala de referència  
L'escala cartogràfica de referència escollida per al projecte SIOSE serà 1:25.000. La precisió geomètrica de la base de dades s'haurà d'ajustar als estàndards d'aquesta escala.  
2.7. Model de dades  
Per a la creació de la base de dades SIOSE s'utilitzarà el model de dades orientades a objectes dissenyat per al projecte (document Model conceptual del projecte SIOSE versió 1.8) plantejat sobre la base d'un model conceptual de dades, normalitzat, interoperable i harmonitzat de l'ocupació del sòl.  
S'haurà d'emplenar cada polígon, emplenant una base de dades el format de la qual serà lliurat als equips autonòmics per la Direcció Tècnica Nacional, juntament amb una eina informàtica per a facilitar aquest procés i evitar els possibles errors d'assignació.  
3. Descripció de tasques  
3.1. Tasques preliminars  
3.1.1. Recopilació de dades necessàries  
5.2.4.3. Imatges de satèl·lit  
La Direcció Tècnica Nacional lliurarà als equips autonòmics la següent informació relativa a imatges de satèl·lit:  
- Cobertura d'imatges de fusió P+XS de SPOT 5 de 2,5 m de resolució espacial del seu territori corregida geomètricament, en el sistema geodèsic de referència ETRS89 amb projecció UTM i fus corresponent a cada una. Si en algun cas concret no hi ha disponibilitat d'imatges SPOT 5 s'hauran de buscar solucions alternatives.  
- Cobertura d'imatges Landsat 5 del seu territori de dues dates (primavera i tardor) corregida geomètricament en el sistema geodèsic de referència ETRS89 amb projecció UTM i fus corresponent a cadascuna sempre que estiga disponible.  
La utilització d'informació d'altres imatges de satèl·lit haurà de ser aprovada per l'Equip Tècnic Nacional del projecte SIOSE.  
1.4.4.2. Ortofotos  
La Direcció Tècnica Nacional posarà a disposició dels equips autonòmics la següent informació relativa a ortofotos:   
- Ortofotos del seu territori d'alta resolució (grandària píxel = 1 m) que estiguen disponibles en el moment de començar els treballs en el sistema geodèsic de referència ETRS89 amb projecció UTM i fus corresponent a cadascuna.  
La informació d'altres ortofotos diferent d'aquestes podrà ser posada a disposició per al projecte per part de la Comunitat Autònoma i haurà de ser aprovada la seua utilització per l'Equip Tècnic Nacional.  
0.3.8.2. Informació temàtica  
La informació vectorial que la Direcció Tècnica Nacional posarà a disposició dels equips autonòmics serà la següent:   
- Dades vectorials procedents de la base de dades BCN25 de l'Institut Geogràfic Nacional que siguen necessàries per a la creació de la base de dades SIOSE, on estiguen disponibles i actualitzats (veure document tècnic v2.0).  
- Dades vectorials procedents de la cartografia cadastral de la D.G. del Cadastre del Ministeri d'Economia i Hisenda que siguen necessaris per a la creació de la base de dades SIOSE on estiguen disponibles i actualitzades (línies límit de nuclis urbans i eixos de carrers d'urbana).  
- Mapa de cultius i aprofitaments del Ministeri d'Agricultura, Pesca i Alimentació (MCA) d'aquelles zones en què estiga disponible i actualitzat.  
- Mapa forestal d'Espanya del Ministeri de Medi Ambient (MFE), d'aquelles zones en què estiga disponible i actualitzat.  
La utilització d'altres bases de dades temàtiques, en format vectorial o ràster, disponibles a cada comunitat autònoma com a font d'informació per a la digitalització i fotointerpretació d'aquest projecte haurà de ser aprovada per l'Equip Tècnic Nacional.   
9.5.1.5. Informació auxiliar  
La Direcció Tècnica Nacional posarà a disposició dels equips autonòmics en format vectorial en el sistema geodèsic de referència ETRS89 amb projecció UTM en els fusos 28, 29, 30 i 31:   
- Línia de costa oficial del projecte SIOSE consensuada per l'Equip Tècnic Nacional.  
- Límits administratius oficials d'Espanya que s'utilitzaran per a la delimitació del territori de les comunitats autònomes per al projecte.  
- Distribució i límits de fulls 1:25.000 del Mapa Topogràfic Nacional que servirà per a la divisió del territori en unitats de treball.  
A més, serà d'utilitat per al projecte la informació de mapes topogràfics d'escala adequada en format ràster, estadístiques, etc., dels que puguen disposar les comunitats autònomes.  
3.1.2. Selecció de l'eina i de l'equip de treball  
La metodologia de treball està orientada a la fotointerpretació assistida per ordinador. Es recomana la utilització d'eines que permeten realitzar:  
- Funcions bàsiques de tractament d'imatges  
- Superposició de dades vectorials sobre dades ràster  
- Edició topològicament consistent de dades vectorials  
- Entorn multifinestra que permeta la visualització simultània de dades provinents de diferents orígens.  
La Direcció Tècnica Nacional proporcionarà una eina que facilite l'assignació de cobertures als polígons d'acord al model de dades, deixant a elecció dels equips autonòmics l'eina que s'ha d'utilitzar per a edició geomètrica de les dades. També se subministrarà una eina informàtica per a la generació de metadades.  
3.2. Generació de la base de dades SIOSE  
La unitat de treball serà el full 1:25.000 del MTN25 a l'efecte de preparació de la informació de referència i auxiliar, producció i documentació de dades.  
La digitalització i fotointerpretació que es realitze ha d'estar sempre referida a la informació bàsica de referència ràster, que es compon d'imatges SPOT 5 P+XS i ortofotos d'alta resolució (grandària píxel = 1 m) segons es descriu en el Document tècnic SIOSE v2.0, excepte en aquells casos concrets en què no hi haja disponibilitat d'aquestes imatges i, per tant, es buscarien solucions alternatives.  
Quant a la referència temporal, aquesta s'obtindrà també de la imatge SPOT 5 P+XS amb data de 2005. La informació addicional de suport a la fotointerpretació, per tant, mai haurà de prevaldre sobre la informació bàsica de referència ràster.  
3.2.1. Fase 1. Digitalització d'informació de referència  
S'efectuarà la integració geomètrica de les bases de dades anteriorment esmentades sempre que les seues precisions geomètrica i temporal siguen les adequades (adequada actualitat segons la data de referència 2005 de la imatge SPOT 5 i precisió geomètrica d'acord amb una escala cartogràfica 1:25.000), segons es descriu a continuació:  
Zones urbanes: Per a la delimitació de polígons de les zones urbanes (superfícies artificials) es prendran les dades vectorials procedents de la cartografia cadastral urbana de la DG del Cadastre del Ministeri d'Economia i Hisenda corresponents a les línies dels límits urbans (actualitzant-les on siga necessari) i els eixos de carrers necessaris per a definir cada polígon (sempre que aquests estiguen actualitzats).  
La definició de cada polígon es realitzarà basant-se en la geometria esmentada i mitjançant la fotointerpretació de les imatges de referència: SPOT 5, ortofotos d'alta resolució i altres imatges o ortofotos aportades per la Comunitat Autònoma prèviament aprovades per l'Equip Tècnic Nacional.  
Comunicacions: Només es consideraran representables com a polígons d'ocupació les carreteres asfaltades i els ferrocarrils. Per a la seua delimitació es tindran en compte les dades vectorials procedents de la cartografia cadastral rústica de la D.G. del Cadastre del Ministeri d'Economia i Hisenda i de la BCN25 de l'Institut Geogràfic Nacional. Serà necessari realitzar una actualització de les línies amb les imatges bàsiques de referència.   
Línia de costa: Els equips autonòmics generaran la base de dades SIOSE digitalitzant i fotointerpretant la costa visible en les imatges de referència. La línia de costa oficial consensuada per l'Equip Tècnic Nacional s'incorporarà en la fase d'integració final.   
Hidrografia: Es prendran de la BCN 25 de l'Institut Geogràfic Nacional les masses d'aigua que superen la grandària mínima d'1 ha, com també els llits continus i de doble marge, i es realitzarà una actualització amb les imatges de referència, amb el mateix criteri geomètric i temporal que en els altres casos.  
S'haurà de tractar de garantir la continuïtat dels llits de doble marge en zones intermèdies on s'estretisquen (sempre que s'aprecie el llit en la imatge, que no existisquen masses vegetals que ho cobrisquen per complet i que l'estretiment no siga inferior a 10 m).  
És important ressaltar que, atés que la massa d'aigua en els rius de doble marge no sempre cobreix el llit amb la mateixa extensió, la digitalització de la vegetació de ribera sempre prevaldrà sobre aquesta allí on se superposen.  
3.2.2. Fase 2. Digitalització de la resta de polígons  
Per a digitalitzar els polígons sobre les imatges de referència s'haurà de disposar com a informació bàsica geomètrica i de suport temàtic, del Mapa de Cultius i Aprofitaments del Ministeri d'Agricultura, Pesca i Alimentació (MCA) i del Mapa Forestal d'Espanya del Ministeri de Medi Ambient (MFE), d'aquelles zones de què estiguen disponibles i actualitzats. Les línies perimetrals d'aquests mapes es mantindran, sempre a judici del fotointèrpret, quan la seua precisió geomètrica i temporal siguen les adequades per al projecte.   
Així mateix, en un àmbit geogràfic concret, i amb l'aprovació prèvia per l'Equip Tècnic Nacional, es podran utilitzar també altres bases de dades temàtiques aportades per la Comunitat Autònoma.   
En tot cas, la geometria d'aquests polígons serà convenientment editada, fonent polígons, dividint, modificant o creant-ne de nous segons la fotointerpretació de les imatges de referència, la qual sempre prevaldrà sobre qualsevol informació temàtica prèviament existent.  
3.2.3. Fase 3. Assignació de cobertures i atributs  
Finalment, mitjançant la fotointerpretació de les imatges de referència, s'assignaran cobertures i atributs als polígons conforme al model de dades definides per al projecte, utilitzant la informació temàtica de què es dispose i haja sigut aprovada per l'Equip Tècnic Nacional, atenint-se amb aquest fi al Manual de Fotointerpretació del projecte SIOSE.   
L'assignació de cobertures i atributs es farà d'acord amb el model de dades orientades a objectes definit per al projecte SIOSE (vegeu el document Model conceptual del projecte SIOSE versió 1.8) i utilitzant l'estructura de base de dades i l'eina que la Direcció Tècnica Nacional proporcionarà als equips autonòmics a aquest efecte.  
3.2.4. Fase 4. Comprovació en camp de la fotointerpretació i resolució de dubtes  
Després dels treballs de digitalització i fotointerpretació, s'efectuarà una comprovació en camp o resolució de dubtes de la fotointerpretació. Aquesta comprovació consistirà en un dia i mig de treball en camp per cada full del MTN25, prenent fotografies de camp digitals georeferenciades amb GPS i orientades al nord geogràfic, segons les especificacions donades en el Manual de fotointerpretació del projecte SIOSE.  
Aquesta duració del treball de camp s'estableix com a mitjana per a la zona de treball, ja que hi haurà fulls que requeriran per la seua complexitat major temps que altres.  
El compliment efectiu de la duració de les visites es comprovarà mitjançant la data de presa de les distintes fotografies digitals (que haurà de venir impresa en aquestes).  
3.2.5. Fase 5. Casat de fulls 1:25.000  
Es realitzaran els processos necessaris perquè la base de dades autonòmiques final constituïsca una unitat lògica sense desajustaments geomètrics ni semàntics entre les unitats de treball (fulls del MTN25) que la componen, la qual cosa generarà una base de dades contínues sense "costures".  
La integració dels fulls de la base de dades SIOSE es realitzarà en el fus majoritari de la Comunitat Autònoma quan aquesta estiga compresa entre dos fusos.  
3.2.6. Fase 6. Control de qualitat autonòmic  
L'objectiu del control de qualitat és comprovar que la base de dades generades compleix els requisits (geomètrics, topològics i temàtics), definits per la Direcció Tècnica Nacional, corregint els errors que es detecten, assegurant l'homogeneïtat del producte i l'exactitud temàtica que ha d'assolir la base de dades.  
Aquest control de qualitat serà realitzat necessàriament per tècnics diferents dels que van generar la base de dades.  
Amb aquest fi s'emprarà la informació auxiliar exògena que calga o bé podrà realitzar-se un control de qualitat de la fotointerpretació realitzada mitjançant el treball de camp anteriorment esmentat, si els equips autonòmics així ho decideixen.  
El control de qualitat es farà per fulls, encara que s'haja realitzat ja la integració dels fulls de la base de dades SIOSE a fi de lliurar un informe del control de qualitat de cada full en què s'especificaran els detalls de la informació controlada.   
Els aspectes que hauran de ser comprovats es detallaran en el Manual de control de qualitat del projecte SIOSE i són:  
Nomenclatura de fitxers i productes.  
Sistema geodèsic de referència.  
Sistema de representació cartogràfica.  
Completesa de les dades.  
Concordança amb els límits establits. Per a la unitat de producció es comprovaran les coordenades dels cantons dels fulls que hauran de coincidir amb els de la malla MTN25, com també els límits de la Comunitat Autònoma que hauran de coincidir amb els subministrats per la Direcció Tècnica Nacional del projecte.  
Unitats mínimes cartografiables i amplària d'elements lineals. Es comprovarà que s'han digitalitzat totes les unitats dins dels límits marcats, com també que els elements lineals tenen l'ample acordat.  
Control topològic de polígons. No existiran polígons oberts, sense etiqueta o amb més d'una etiqueta ni polígons contigus amb la mateixa etiqueta.  
Exactitud geomètrica i nombre de punts en les línies poligonals. Seran els adequats a l'escala 1:25.000.  
Exactitud temàtica Es comprovarà mitjançant fonts d'informació exògena que no hi ha errors temàtics en la fotointerpretació realitzada.  
Exactitud del casat geomètric i temàtic dels fulls: els polígons que es tallen en el marc d'un full han de tenir continuïtat geomètrica i temàtica en els fulls limítrofs.  
Metadades: La informació de metadades de cada unitat de treball complirà tots els requisits segons es descriu en l'apartat següent.  
Les unitats de treball que no complisquen els requisits exigits per la Direcció Tècnica Nacional hauran de ser corregides per a complir-los.  
3.3. Metadades  
La informació de cadascuna de les fases i productes del projecte SIOSE a la Comunitat Autònoma quedarà documentada amb les metadades per full i autonòmiques.  
Els equips autonòmics elaboraran les metadades d'acord amb les especificacions donades per la Direcció Tècnica Nacional que al seu torn s'adequaran a l'estàndard internacional ISO 19159 de metadades.  
Es generaran les metadades per unitat de treball (fulls del MTN25) i les metadades autonòmiques.  
4. Productes que s'han de lliurar  
Dels productes que han de ser generats al llarg del projecte SIOSE, són objecte d'aquestes especificacions tècniques i seran generats pels equips autonòmics els que a continuació es detallen, segons els formats i mitjans de lliurament definits per la Direcció Tècnica Nacional.  
- Producte 6: àlbum digital de fotos de camp georeferenciades.   
- Producte 7: base de dades vectorials del projecte SIOSE per fulls del MTN25  
- Producte 8: base de dades vectorials del projecte SIOSE autonòmica  
- Producte 13: metadades per fulls del MTN25  
- Producte 14: Metadades autonòmiques  
- Informe de control de qualitat de cada full  
- Informe final  
Annex II  
Acord sobre política de dades i preus que s'aplicarà a la distribució dels productes del sistema d'Informació sobre Ocupació del Sòl a Espanya  
1. Principis que inspiren l'acord  
Llei 38/1995, de lliure accés a la informació en matèria de medi ambient.  
Directiva 2003/98/CE del Parlament Europeu i del Consell de 17 de novembre de 2003 relativa a la reutilització de la informació del sector públic.  
Iniciativa i proposta de Directiva de la Comissió Europea per la qual s'estableix una Infraestructura de dades espacials europea.   
Llei 8/1989, de taxes i preus públics (modificada per la Llei 25/1998).  
2. Definicions  
Productes SIOSE consistents en les dades digitals següents:  
Producte 0  
Escenes del satèl·lit Landsat 5  
Escenes pancromàtiques i multiespectrals del satèl·lit SPOT 5 (nivell 1A)  
Producte 1  
Imatges ortorectificades per escena del satèl·lit SPOT 5 pancromàtiques i multiespectrals   
Producte 2  
Fusió per escenes de les imatges SPOT 5 pancromàtiques i multiespectrals ortorectificades.   
Producte 3  
Imatges ortorectificades per escena del satèl·lit Landsat 5 preses en èpoques de primavera, estiu i tardor-hivern (conjunt multitemporal).  
Producte 4  
Mosaic d'imatges SPOT 5 per comunitat autònoma derivat del producte 2.  
Producte 5  
Mosaic nacional d'imatges del satèl·lit Landsat 5 preses en època de primavera, estiu i tardor-hivern (conjunt multitemporal).  
Producte 6  
Àlbum digital de fotos de camp georeferenciades.   
Producte 7  
Cobertura digital vectorial i base de dades alfanumèriques del SIOSE per fulls del MTN25.  
Producte 8  
Cobertura digital vectorial i base de dades alfanumèriques del SIOSE per comunitats autònomes, derivat del producte 7.  
Producte 9  
Cobertura digital vectorial i base de dades alfanumèriques nacionals del SIOSE derivat del producte 7.  
Producte 10  
Imatges digitals ràster de 25 m de resolució, per fulls del MTN25 (derivat del producte 7).  
Producte 11  
Imatge digital contínua ràster de 25 m de resolució per comunitat autònoma.  
Producte 12  
Imatge digital contínua ràster nacional de 25 m de resolució.  
Producte 13  
Metadades del SIOSE per fulls del MTN25 (metadades del producte 7).  
Producte 14  
Metadades del SIOSE per comunitat autònoma (metadades del producte 8).  
Producte 15  
Metadades nacionals del SIOSE (metadades del producte 9).  
Producte 16  
Dades estadístiques del SIOSE.  
Producte 17  
Manual metodològic i d'interpretació del SIOSE  
- Terceres parts  
Representen qualsevol altre usuari de productes SIOSE diferent de l'administració general de l'Estat, Administració de les comunitats autònomes i corporacions locals, i en qualsevol nivell de les seues respectives estructures pròpies.  
- Ús primari (U1)  
Ús intern i directe sense valor afegit.  
- Ús corporatiu (U2)  
Ús intern com a suport de referència en els seus propis sistemes d'informació.  
- Ús secundari bàsic (U3)  
Per a generar productes amb valor afegit o sense no comercials només visualitzables per Internet.  
- Ús secundari amb disseminació (U4)  
Per a generar productes amb valor o sense afegit no comercials i distribuïts de forma gratuïta mitjançant descàrrega per Internet o en forma convencional.  
- Ús comercial (UC)  
Representa l'ús i la distribució dels productes SIOSE, amb valor afegit o sense, a fi d'obtenir reembossament o benefici econòmic per mitjà de la seua comercialització a través d'Internet o en forma convencional.   
3. Drets d'ús, cessió i abast d'aquests  
  
(\*) de la informació corresponent a l'àmbit territorial propi.   
(t) Amb subscripció de declaració de conformitat.  
Amb independència del cost del servei de posada en suport i distribució.  
\* \* \* \* \* \* \* \* \* \* \*  
3. Derechos de uso, cesión y alcance de los mismos  
  
(\*) De la información correspondiente al ámbito territorial propio.   
(t) Con suscripción de declaración de conformidad.  
Con independencia del coste del servicio de puesta en soporte y distribución.  
4. Drets de propietat intel·lectual  
- CNES i Spot Image tenen la propietat i tots els drets de copyright sobre les imatges del satèl·lit SPOT 5.   
- L'Administració general de l'Estat, a través de l'Institut Geogràfic Nacional i del Centre Nacional d'Informació Geogràfica, tenen la propietat i tots els drets de copyright sobre l'ortorectificació de les imatges.  
- L'Administració general de l'Estat, a través de l'Institut Geogràfic Nacional i del Centre Nacional d'Informació Geogràfica, amb cadascuna de les comunitats autònomes participants en el seu respectiu àmbit territorial, comparteixen la propietat i tots els drets de copyright sobre els productes 6, 7, 8, 10 i 11.  
- L'Administració general de l'Estat, a través de l'Institut Geogràfic Nacional i del Centre Nacional d'Informació Geogràfica, tenen la propietat i tots els drets de copyright dels productes 9 i 12.  
- L'Administració general de l'Estat, a través de l'Institut Geogràfic Nacional i del Centre Nacional d'Informació Geogràfica, amb cadascuna de les comunitats autònomes participants en el seu respectiu àmbit territorial, comparteixen la propietat dels productes 13, 14, 15, 16 i 17, declarant-los de lliure ús amb caràcter general.  
5. Seguiment de l'ús dels productes i declaracions de conformitat  
A fi de conéixer l'ús i aplicació que dels diversos productes puguen realitzar les terceres parts, aquestes hauran d'emplenar un qüestionari i una declaració de conformitat que haurà de comprendre, com a mínim:  
- Identificació jurídica i fiscal de l'usuari  
- Productes sol·licitats atenint-se a la llista que figura en el punt 2  
- Aplicacions previstes  
- Compromís de reportar errors o omissions trobades.  
- Senyalitzar el sector d'activitat econòmica a què s'aplicaran els productes:  
Agricultura, demografia, educació, energia, forestal, infraestructures, investigació, medi ambient, planejament, protecció civil, sanitat, telecomunicacions, transport, turisme, habitatge i altres.  
En el cas que l'aplicació siga de caràcter ambiental, especificar el domini en què s'aplicarà aplicar.  
- Compromís d'esmentar la font de les dades en tots els mitjans en què difonguen els resultats.  
- Acceptació dels drets de propietat en relació amb els productes sol·licitats.  
Compromís de dirigir-se al propietari del copyright per a sol·licitar llicència específica d'ús per a fins comercials, si fóra el cas, assumint el pagament dels drets que corresponga.  
6. Drets econòmics i accés als productes per terceres parts  
D'acord al principi general recollit en l'article 3r de la Directiva 2003/98/CE del Parlament Europeu i del Consell relativa a la reutilització de la informació del sector públic, en la mesura que siga possible, els productes es posaran a disposició del públic per mitjans electrònics.  
En tots els casos, s'aplicaran els costos del servei de posada en suport i distribució.  
Si la descàrrega és directa a través de la xarxa Internet, es podran repercutir els costos d'operació, amortització i manteniment, físic i lògic, dels sistemes que gestionen la informació.  
Qualsevol ús diferent dels previstos en el quadre "Drets d'ús, cessió i abast d'aquestes" com també qualsevol ús comercial, requerirà l'emissió de llicència d'ús específica pel propietari dels drets o, en el cas dels productes objecte de copropietat, solidàriament per qualsevol dels copropietaris, assumint el pagament dels drets que corresponguen.  
Els valors de referència (V.R.) que s'estableixen per als productes SIOSE, amb independència del cost del servei de posada en suport i distribució, seran els següents:  
Productes VR  
6. Fotos de camp (unitat) ................ 3,5 euros  
7. Vectorial per full MTN25.............. 60 euros  
8. Vectorial comunitats autònomes.... Núm. fulls x 60 x 0,85 euros  
9. Vectorial nacional........................... Núm. fulls x 60 x 0,75 euros  
10. Ràster per full MTN25................ 15 euros  
11. Ràster per comunitats autònomes Núm. fulls x 15 x 0,85 euros  
12. Ràster nacional Núm. fulls x 15 x 0,75 euros  
 Meritació per terceres parts segons el tipus d'ús:  
- U4: 25% V.R., amb compromís de traslladar a CNIG o a les comunitats autònomes el qüestionari i declaració de conformitat d'usuari final per a cada descàrrega.  
- UC: 50% V.R. (per una vegada) + anualment: 9% dels ingressos en la proporció en què participa la informació aportada.  
Semestralment, entre el Centre Nacional d'Informació Geogràfica i cadascuna de les comunitats autònomes s'establirà la compensació econòmica que resulte pels drets d'ús corresponents a productes de copropietat, els quals es liquidaran en el percentatge del 60% per a l'administració que va emetre la llicència d'ús i el 40% per a l'altra part.